فلوریډا کې په یو ښوونځي په ډزو کې ۱۷ تنه وژل شوي 
د امریکا د فلوریډا په ایالت کې یو وسله وال د یو ښوونځي مخې ته په ډزو کې ۱۷ تنه وژلې دي. د ډزو په نتیجه کې د ښوونځي ماشومان وارخطا شول او د ویرې نه یې د باندې منډې کړې
په فلوریډا کې د ښوونځي پخواني شاگرد په خپل ښوونځي په ډزو کې ١٧ تنه وژلې او یو شمیر یې زخمیان کړیدي. څنگه چې په ښوونځي ډزې پیل شوی نو زدهکونکي او د هغوي مور پلار کوڅو ته راوتلل. دغه پیښه د فلوریډا د بروارډ په سیمه کې شویده. د دغې پېښې نه وروسته د بیړنیو مرستو کارکونکې سیمې ته ورسیدل او وژل شوي او زخمیان یې روغتون ته انتقال کړل. د ښوونځي یو مامور وویل "دا زړه دردونکی حالت دی. دا زمونږ لپاره یوه ډیره دردونکي او د خپگان ورځ ده." پولیسو د ښوونځي دغه پخوانی شاگرد چې نولس کلن ځوان دی، نیولی دی او تحقیقات یې ترینه شروع کړیدي. پولیسو ویلي دي چې دغه پخوانی شاگرد د ښوونځي ایستل شوی و او د هغه تومانچه او ټوپکې لرلی. پولیسو وویل چې زیاتره کسان د ښوونځي د ودانۍ دننه وژل شویدي خو ځینې بیا د باندې هم ویشتل شویدي. د امریکا تحقیاتي ادارې ایف بي آې هم د پولیسو سره په گډه د پېښې په اړه تحقیقات پیل کړیدي